《老蚌明珠歌》
明代·孙绪

水边有老蚌，自分身已腐。岁久没泥沙，命贱等尘土。

一朝孕明珠，瑞气笼天宇。翕张役月华，溯游召风雨。

河伯与海若，驩呼竞跳舞。遹来掌上看，暗室光吞吐。

平生照乘姿，连城价自古。不同鱼目混，肯作鹬喙哺。

薏苡自满庭，陋贱谁比数。

作者简介：初人。洪武中官饶阳知县，均赋役，清刑罚，以廉能称。